Narodna skupština
20010924

Gospodine Nikoliću, šta da vam kažem, sami ste priznali da koristite ovde uvredljive izraze i neistine. Naravno da to obavezuje da vam se izriču i opomene. Druga neistina koju ste izrekli za ovom govornicom je da nisam izricala opomene poslanicima DOS-a. Proverite u službi i videćete da niste u pravu. Žao mi je, možda niste bili prisutni. To što vi dobijate više opomena i više mera, što vam se izriče, to je iz prostog razloga što ste eksperti za sve, javljate se po 23 za svaku tačku dnevnog reda. Sami ste rekli da morate da vređate, da izazivate, samim tim dovodite do toga da imate i najveći broj opomena. Vi ste izazvali, gospodine Markoviću, vi ste se javili malopre po Poslovniku, dva puta ste tako napravili i izazvali ste repliku na koju je gospodin Jovanović imao pravo. Reč dajem narodnom poslaniku Slobodanu Pavloviću, a sledeći prijavljeni za diskusiju je narodni poslanik Petar Jojić.